Alpujarras
Store norske leksikon,Geografi,Verdens geografi,Europa,Spanias geografi
Alpujarras er et berglendt fjellandskap i det sørlige Spania, i den autonome regionen Andalucía. Området ligger mellom Middelhavet og sørskråningen av Sierra Nevada, og strekker seg over deler av provinsene Granada og Almería.
Totalarealet er 3145 kvadratkilometerog innbyggertallet er 82 400 (2009). Alpujarras omfatter flere landsbyer, blant annet Órgiva, Lanjarón, Bubión, Capileira, Pampaneira og Trevélez. Administrasjonen ligger i Órgiva. Trevélez ligger 1476 meter over havet og er en av Europas mest høytliggende landsbyer.Alpujarras var lenge isolert og lite utviklet. Idag er området preget både av turisme og fraflytting. Alpujarras er kjent som maurernes siste tilholdssted. Les mer i Store norske leksikon Spanias geografi